सफाई के लिए एकजुट हुए तसींग के युवा
गांवतसींग में एक मुहिम जारी है। वह है सफाई के लिए। इसके लिए पूरे गांव के युवा एकजुट हैं। प्रत्येक रविवार सभी मिलकर गांव की गलियों, चौपाल एवं प्राचीन धरोहरों की सफाई करते हैं। साथ ही ग्रामीणों को सफाई विकास कार्यों में सहयोग के लिए प्रेरित किया जाता है। ऐसा दो साल से हो रहा है। नतीजन गांव साफ नजर आने लगा है। हरियाणा सीमा से लगा यह गांव राज्यसभा सांसद एवं केंद्रीय खेल मंत्री विजय गोयल ने गोद ले रखा है। गांव के पिछले भाग में अरावली पहाड़ की श्रृंखला है। मूलभूत सुविधाओं से गांव को जोड़ा जा चुका है। लेकिन पहाड़ी भाग होने से सफाई को लेकर ग्रामीण अधिक परेशान रहते थे। इसके चलते ग्रामीण युवाओं ने टोली बना कार्य शुरू किया। गांव में विरासत कालीन बावड़ी, धर्मशाला, बस स्टैंड, बाजार, अस्पताल सहित चौपाल गलियों में सफाई अभियान चलाया जाता है। इसमें बुजुर्ग सहयोग करते हैं।
ऑनलाइनरहते हैं युवा : गांवके युवक मोबाइल, फेसबुक, व्हाट्सअप पर अपडेट रहते हैं। गांव की सड़क पर कहीं भी कूड़ा - कचरा डलने पर तुरंत एकत्र हो जाते है और समझाइश के साथ सफाई कार्य होता है। इसकी जानकारी केंद्रीय मंत्री को भी जाती है। शेष|पेज 14
युवाटीम द्वारा सामाजिक कार्यों में भी सहयोग किया जाता है। मंत्री द्वारा आदर्श ग्राम समन्यवक आवेश दीवान, मालाराम चेतीवाल, अमीलाल वाल्मिकी, विकास यादव, उमेश यादव, सोनू यादव, कृष्ण कुमार, दीप्तेश यादव, अवधेश कुमार, अशोक कुमार, महेंद्र गुप्ता, राजू सैनी, नकुल सिंह, वीरेंद्र कुमार, दिनेश यादव आदि टीम के सदस्य बने हैं।
बाक्स-
-चार करोड़ के हुए विकास कार्य
राज्यसभा सांसद विजय गोयल द्वारा तसींग में सवा करोड़ से पेयजल, 46 लाख से हनुमान मंदिर सीसी सड़क, 25 लाख के अस्पताल, 6 लाख से देवी जी मंदिर तक सड़क, 14 लाख से कृष्णनगर में सड़क, 4 लाख में चौपाल में निर्माण , 10 लाख से सरकारी स्कूल, 10 लाख से झालरा की ढाणी में कार्य, 10 लाख से स्कूल के पीछे निर्माण कार्य, 8 लाख से युवाओं के लिए जिम का कार्य कराया गया। इसके अलावा 5 लाख में पार्क, 20 लाख हरिजन बस्ती में सड़क, 30 लाख गांव की गलियों के लिए वित्तीय स्वीकृति जारी हो चुकी है। तसींग में श्रम मंत्री डॉ. जसवंत यादव द्वारा 50 लाख से गौरव पथ, 7 लाख से नाला निर्माण, 5 लाख से इन्टरलॉकिंग सड़क, 30 लाख में स्कूल में तीन कक्षा-कक्ष का निर्माण कराया है।
बाक्स-
आदर्शन ग्राम पंचायत में सफाई कर्मचारी भी नहीं
आदर्श ग्राम पंचायत होने के बाद भी पंचायत की ओर से सफाई कर्मी नहीं लगाए गए हैं। पंचायत में 2012 के सर्वे आधार पर शत-प्रतिशत शौचालय बनाने के लिए प्रयास किए जा रहे हैं। जिसमें करीब पांच सौ के करीब शौचालय बनाए जा चुके हैं तथा 23 शौचालय बनाने की प्रयास किए जा रहे हैं।
बहरोड़. तसींग गांव में सफाई करते युवा टीम के सदस्य।
आदर्श गांव
hin_Deva hin_Deva hin_Deva awa_Deva hne_Deva hin_Deva hin_Deva hne_Deva hin_Deva hin_Deva hin_Deva hin_Deva